《送鱼课使霍思诚赴京师》
明代·程本立

三年官守滞蛮荒，万里梦魂飞大行。居有马鞯留客坐，食无鱼鲊寄亲尝。

晴天梅树常含雾，臈月山花不受霜。辞满得归人共乐，将诗送别意茫茫。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。